cyanic-selkie/wikianc huggingface dataset:
Van Allenin vyöhyke
Maan ilmakehän takia Van Allenin vyöhykkeet ovat aina vähintään 200 kilometrin korkeudessa. Kolmen millimetrin paksuisella alumiinilla suojattu satelliitti vastaanottaa tällä alueella 2 500 rem (25 Sv) säteilyannoksen vuodessa. Kuulennolla tullut säteilymäärä oli pieni, koska nopeasti liikkunut kuualus ei ehtinyt vastaanottaa kyllin paljon säteilyä, ja aluksen kuori suojasi säteilyltä.
Pehr Junnelius (1696–1753)
Pehr (Matts Junnan poika) Junnelius (1696 Tervola – 27. huhtikuuta 1753 Oulu) oli suomalainen laivanvarustaja ja kauppias.
Ura
Junneliuksen alkuperäiseksi ammatiksi oli vuonna 1727 merkitty lukkari. Hän sai kauppaporvarin oikeudet Oulussa vuonna 1737. Hän aloitti suvun yritystoiminnan, joka on kantanut 2000-luvulle asti. Junneliuksesta käytettiin Oulussa nimitystä Lapin-kauppias. Oulun maistraatti oli asettanut Junneliukselle ehdoksi kauppaporvarin oikeudelle, että tämän tuli naida porvaristoon kuuluvasta perheestä tytär tai leski. Ehdon mukaan hänen tuli myös harjoittaa kauppaa Lapissa. Tämän vuoksi Junnelius joutui perustamaan Oulun lisäksi Kemiin kauppaliikkeensä varastot. Hän oli edesauttamassa ja osakkaana nuorimman poikansa Pehrin laivahankinnoissa.
Miron Cristea
Cristea kävi Bukarestin teologisen seminaarin. Hän toimi vuosina 1910–1919 Caransebeşin piispana. Hän kuului romanialaiseen valtuuskuntaan, joka ensimmäisen maailmansodan päätyttyä vuonna 1918 matkasi Budapestiin vaatimaan Unkarille kuuluneen Transilvanian liittämistä Romaniaan. Cristea valittiin vuonna 1919 yksimielisesti Valakian metropoliitaksi ja samalla Romanian ortodoksisen kirkon arkkipiispaksi. Kun Romanian kirkko vuonna 1925 korotettiin patriarkaatiksi, hänestä tuli sen ensimmäinen patriarkka. Hänet vihittiin patriarkaksi Bukarestissa lokakuussa 1925. Cristean tavoitteena oli vahvistaa Romanian kirkon ja valtion yhtenäisyyttä. Hän suoritti useita vierailuja ulkomaille ja tapasi muiden maiden arkkipiispoja, kuten Konstantinopolin patriarkan vuonna 1927 Palestiinassa ja Canterburyn arkkipiispan vuonna 1936 Englannissa.
Cristea kuului kolmijäseniseen valtionhoitajakuntaan, joka johti Romaniaa vuosina 1926–1930 ensin kuningas Ferdinand I:n sairauden aikana sekä Ferdinandin kuoleman ja Kaarle II:n valtaistuimelle astumisen välisenä kolmen vuoden kautena. Kaarle II nimitti Cristean pääministeriksi helmikuussa 1938 samassa yhteydessä kun otti itselleen tosiasiassa diktatorisen vallan. Pian tämän jälkeen kaikki puolueet lakkautettiin ja maahan säädettiin korporatistisen järjestelmän luonut uusi perustuslaki. Cristean terveyden heiketessä tosiasiallinen johtava asema hallituksessa siirtyi sisäministeri Armand Călinesculle, joka myös nimitettiin uudeksi pääministeriksi Cristean kuoltua maaliskuussa 1939.
thumb|left|Cristea oli keskeisessä roolissa, kun Unkarille aiemmin kuulunut Transilvanian alue vuonna 1918 liitettiin Romaniaan. Romanian postilaitos julkaisi vuonna 2018 Suur-Romanian satavuotismuistoksi Cristeaa esittävän postimerkin.
Cristean hallitus sääti myös uuden kansalaislain, joka poisti 225 000 juutalaiselta Romanian kansalaisuuden. Kun Romanian kansallispankki lyötti vuonna 2010 Cristeaa esittäneen juhlarahan, Yhdysvaltain holokaustin muistomuseo vaati sitä peruutettavaksi Cristean antisemitismin perusteella.
A1 Australian Grand Prix 2008
A1 Australian Grand Prix 2008 oli A1 Grand Prix -kauden 2007–2008 kuudes osakilpailu, joka ajettiin 3. helmikuuta Sydney Motorsport Parkin moottoriradalla Australiassa.
Lauri Hakala
thumb|300px|Lauri Hakala valmensi Sloveniassa kaudella 2013–2014. Lauri Hakala (s. 23. elokuuta 1982) on suomalainen lentopallovalmentaja. Polvivammaan vuonna 2011 päättyneen peliuran aikana Hakala valittiin muun muassa Yhdysvaltojen NCAA-yliopistosarjan All-American-tähdistöön vuonna 2006 ja sekä Sveitsin liigan vuoden pelaajaksi vuonna 2008. Rantalentopallossa Hakala saavutti kuusi SM-mitalia.
Seuratasolla Hakala on ollut apuvalmentajana Yhdysvalloissa Pepperdine Universityssä, Venäjällä Dinamo Kazanissa ja Sloveniassa ACH Volleyssa. Maajoukkuetasolla Hakala on ollut apuvalmentajana Hollannin naisten, ja Slovenian miesten lentopallomaajoukkueessa. Päävalmentajana Hakala toimi Suomen maajoukkueessa Bakun Euroopan kisoissa 2015.
Päävalmentajana Hakala valmensi LEKA Volleyta kotimaan mestaruusliigassa kolmen kauden ajan 2014–2017. Marraskuussa 2016 Hakala joutui loppukauden kestäneelle sairauslomalle. Hakala palasi valmennukseen kesällä 2017, kun hän liittyi Hollannin naisten maajoukkueen valmennustiimiin. Kaudella 2017–2018 Hakala toimi jälleen päävalmentajana, tällä kertaa Ruotsin Elitserienissä. Uuden seuran nimi on Sollentuna VK. Kauden päätteeksi Hakala valittiin miesten vuoden valmentajaksi Ruotsissa. Maajoukkuekauden 2018 hän toimi Suomen naisten maajoukkueessa apuvalmentajana. Keväällä 2019 Hakala aloitti työt Suomen Olympiakomiteassa, joukkuepelien lajiryhmävastaavana.
Valmennusura
Jo peliuransa aikana Hakala oli aktiivinen lentopallon ja urheiluvalmennuksen kehittäjä. Hän istui kaksi kautta Lentopalloliiton hallituksessa (2009–2011) ja kirjoitti valmennusaiheista blogia ennen penkin päähän siirtymistä.
Lentopallouransa Hakala päätti kesällä 2011, minkä jälkeen hän siirtyi lopullisesti valmentajan hommiin. Ensiksi hän valmensi Yhdysvaltain yliopistosarjan kestomenestyjiin kuuluvassa Pepperdine Universityn riveissä kaudella 2011–2012. Hakala toimi yliopistojoukkueen apuvalmentajana Yhdysvaltain olympia- ja MM-kultavalmentaja Marv Dunphyn alaisuudessa. Dunphy voitti urallaan lisäksi viidesti Yhdysvaltain NCAA- mestaruuden.
Kaudella 2012–2013 Hakala työskenteli venäläisen naislentopallojoukkue Dinamo Kazanin riveissä vapaaehtoisena valmentajana. Kazan voitti sekä Venäjän Superliigan että Cupin. Lisäksi joukkue eteni Mestareiden liigassa puolivälieriin asti.
Venäjältä Hakala jatkoi Slovenian lentopalloliigaan, jossa hän toimi ACH Volley Ljubljanan apuvalmentaja kauden 2013–2014. Kausi päättyi Slovenian mestaruuteen. Hakala toimi myös Slovenian miesten lentopallomaajoukkueen apuvalmentajana kevään ja kesän 2014. Täten hän oli ACH:n päävalmentaja Luka Slaben aisaparina sekä ACH:ssa, että Slovenian maajoukkueessa.
Kuopiolaisen LEKA Volleyn päävalmentajaksi Hakala kiinnitettiin kaudeksi 2014–2015. LEKA Volley sijoittui seurahistoriansa ensimmäisellä liigakaudella seitsemänneksi ja putosi puolivälierissä jatkosta mestaruuden voittaneelle Kokkolan Tiikereille. Pian LEKA Volleyn ensimmäisen liigakauden jälkeen julkaistiin Hakalan kahden vuoden jatkopesti. Hakala valmensi LEKAn toisella kaudellaan runkosarjan neljänneksi. Pudotuspeleissä LEKA hävisi pronssiottelut Hurrikaanille voitoin 2–0.
Kesällä 2015 Hakala toimi Suomen B-maajoukkueen päävalmentajana Euroopan kisoissa. Tehtävään hänet valitsi A-maajoukkueen päävalmentaja Tuomas Sammelvuo, joka johti A-maajoukkueen peliä samaan aikaan lentopallon Maailmanliigassa. Sammelvuo perusteli valintaa muun muassa Hakalan kansainvälisellä kokemuksella, sekä hänen kanssaan samansuuntaisella valmennusfilosofialla. Vuotta myöhemmin Hakala oli kuukauden päivät A-maajoukkueen valmennusryhmän apuna lentopallomaajoukkueen valmistautuessa kesän Maailmanliigan otteluihin.
Hakalan kolmas kausi LEKAn peräsimessä keskeytyi marraskuussa 2016, kun hän päätyi pitkälle sairauslomalle. Valmennusvastuun LEKAssa otti Tapio Nissi. Hakala palasi valmennukseen kesällä 2017, kun Hollannin naisten maajoukkue julkisti uuden staffinsa ennen World Grand Prix'n alkua. Rion 2016 olympianelonen Hollanti sijoittui myös WGP:ssa kuuden parhaan joukkoon. Lisäksi se lunasti paikan 2017 MM-kisoihin voittamalla Rotterdamin karsintaturnauksen. Kaudet 2017–2019 Hakala valmensi seuratasolla Ruotsin Elitserienissä, seurassa Sollentuna VK. Kevällä 2019 Hakala aloitti työt Suomen Olympiakomiteassa, joukkuepelien lajiryhmävastaavana.
Pelaajaura
Lauri Hakala aloitti uransa ulkomailla ennen kuin ehti pelata kotimaisessa pääsarjassa. Hakala pelasi saksalaisseura Bad Saulgaun riveissä kaudella 2001–2012. Seura nousi Saksan korkeimmalle sarjatasolle Bundesliigaan kauden päätteeksi. Suomalaispeluri jatkoi Bad Saulgaun riveissä kaudella 2002–2003, mutta loukkaantuminen päätti hänen pelinsä varhain Saksan pääsarjassa. Kahden polvileikkauksen jälkeen Hakala palasi keväällä takaisin kotimaahansa suorittamaan asepalveluksen. Varusmiespalveluksensa aikana Hakala pelasi lentopalloliigassa Napapiirin Pallokettujen riveissä kauden 2003–2004. Syksyllä 2004 Hakala muutti Havaijin Honoluluun opiskellakseen ja pelatakseen Yhdysvalloissa.
Kaudet 2005–2007 Hakala edusti University of Hawai'i Warriors- joukkuetta. Kauden 2005–2006 päätteeksi Hakala valittiin All-American- pelaajana liigan 1-tähdistöön. Suomalaispelaajista kyseisen arvostuksen on saanut vain naislentopalloilija Mariliisa Salmi BYU:ssa 1980-luvulla.
Kauden jälkeen Hakala siirtyi Belgian Aquacare Haleniin vuodeksi, kunnes palasi jälleen takaisin Suomeen ja oululaisen Ettan riveihin. Liiganousija Etta ylsi runkosarjan 8. sijalta Mestaruusliigan välieriin asti. Hakala valittiin miesten maajoukkueryhmään kesäksi 2011, mutta polvivammojen vuoksi päätti lopettaa uransa.
Näädät
Näädät (Martes) on näätäeläinten heimoon kuuluva nisäkässuku.
Ulkonäkö
Näädät ovat kärppiä suurempia ja pitempiraajaisia ja alapuolen vaalea väri yltää korkeintaan rintaan. Kynnet pääsevät osittain piiloon, mikä pitää ne terävinä. Tuuhean hännän päässä ei ole mustaa karvaa.
Levinneisyys
Näätiä tapaa pohjoisella pallonpuoliskolla Euraasiassa ja Pohjois-Amerikassa.
Lajit
Näätien sukuun kuuluu kahdeksan lajia, joista kaikilla lukuun ottamatta nilgirinnäätää on useita alalajeja:
Erityistä
Sana ”weasel” suomennetaan yleensä virheellisesti näädäksi, vaikka amerikanenglannissa se tarkoittaa mitä tahansa kärppien suvun lajia ja brittienglannissa lumikkoa. Näädistä käytetään englannin kielessä nimeä ”marten”.
Kazakstanin Valioliiga
Valioliiga ("Premjer-liga") on Kazakstanin jalkapallon pääsarja. Sarjan ensimmäinen kausi käynnistyi vuonna 1992. Sarjakausi pelataan keväästä syksyyn.
Thierry Laurey
Thierry Laurey (s. 14. helmikuuta 1964) on ranskalainen jalkapallovalmentaja ja entinen puolustaja. Heinäkuusta 2021 lähtien hän on toiminut Paris FC:n päävalmentajana.
Ura pelaajana
Laurey aloitti uransa FC Saint-Mesminin junioriryhmässä ja ammensi oppeja juniorina myös ESTACin organisaatiossa. Ammattilaisuransa debyytin hän teki vuonna 1981 US Valenciennes Anzinissa. Hän pelasi seurassa viiden vuoden ajan, kunnes siirtyi Olympique Marseilleen 1986. Ura ei suurseurassa oikein auennut ja mestaruushopeaan päättyneen kauden jälkeen Laurey siirtyi Montpellier’hen. Hän edusti seuraa yhden kauden ajan ja pelasi sen jälkeen FC Sochaux’ssa, Paris Saint-Germainissa ja AS Saint-Étiennessä kunnes palasi Montpellier’hen vuonna 1991. Laurey edusti seuraa uransa loppuun vuoteen 1998 saakka.
Ura valmentajana
Valmennusuransa Laurey aloitti Montpellier’n organisaatiossa 1998. Hän toimi kahdeksan vuoden aikana seuran apuvalmentajan, valmennuskeskuksen teknisen johtajan, juniorijoukkueiden ja amatöörijoukkueen valmentajan tehtävissä. Laurey jätti seuran kesällä 2006 ja palasi valmennustehtäviin vuotta myöhemmin FC Sèten peräsimessä. Hän valmensi Sèteä yhden kauden ja siirtyi sitten Amiensin päävalmentajaksi. Hän toimi tehtävässä kauden 2008–2009 loppuun.
Karoliininen instituutti
Karoliininen instituutti (, lyh. KI) on vuonna 1810 perustettu lääketieteellinen yliopisto Solnassa, Ruotsissa. Instituutilla on kaksi kampusta, Solnassa sekä Huddingen Flemingsbergissä. Kampusten yhteydessä sijaitsevat Karoliinisen yliopistosairaalan (KS) kaksi sairaalaa, KS Solna ja KS Huddinge. Sairaala toimii Tukholman läänin akuuttisairaalana. Opetusta järjestetään myös Danderydin sairaalassa sekä Södersjukhusetissa Södermalmilla. Newsweek'n vuoden 2022 sairaaloiden kansainvälisessä vertailussa KS sijoittui sijalle 8.
Thierry Laurey
Ura valmentajana
Marraskuussa 2011 Laurey palasi valmennustehtäviin Ligue 2:n hännille juuttuneen AC Arlesin päävalmentajana. Hän nosti Arles'n pois putoamistaistelusta ja seura sijoittui lopulta 13:nneksi. Kausi 2012/13 alkoi kuitenkin kehnosti ja Laurey sai potkut marraskuussa 2012.
Ford Transit Custom
Ford Transit Custom on Fordin vuodesta 2012 lähtien valmistama keskikokoinen etuvetoinen pakettiautomalli, joka korvasi etuvetoiset kuudennen sukupolven Transitit. Takavetoisten seuraajaksi esiteltiin vuonna 2013 suurikokoisempi takavetoinen Transit. Mallin pikkubussiversio tunnetaan nimellä Tourneo Custom. Lisäksi valittavana on myös Kombi-malli, jossa on tilat yhdeksälle henkilölle.
Transit Custom valittiin Vuoden pakettiautoksi 2013. Se oli lisäksi ensimmäinen pakettiauto, joka saavutti täydet viisi tähteä Euro NCAP -kolaritestissä.
BSD-lisenssi
BSD-lisenssi on vapaa ohjelmistolisenssi ja yksi käytetyimmistä avoimen lähdekoodin lisensseistä. Se tunnetaan parhaiten Berkeley Software Distributionin (BSD) lisenssinä.
Karoliininen instituutti
Karoliinisen instituutin komitea on valinnut vuosittain Nobelin fysiologian tai lääketieteen palkinnon saajat vuodesta 1901 lähtien. KI:sta ovat valmistuneet myös viisi lääketieteen Nobelin fysiologian tai lääketieteen palkintoa vastaanottaneita.
Dolabella auricularia
Dolabella auricularia on indopasifisella merialueella elävä merijäniksiin kuuluva nilviäinen. Muodoltaan se on vino kiila, joka muuttuu hartioista pyrstöä kohti litteämmäksi. Keskellä selkää on lihasmassan keskellä jäänteet kotilon kuoresta. Selkäpuolella on myös ulosvirtausaukko ja sisäänvirtaussifoni. Väriltään tämä nilviäinen on epämääräisen vihreän ja ruskean kirjava, ja maastoutuu hyvin alustaansa. Vahingoittuessaan se purskauttaa ulos purppuranpunaista ”mustetta”. Tämä on yksi suurimmista merijäniksistä ja voi kasvaa joidenkin lähteiden mukaan jopa puolitoista metriä pitkäksi, toisten mukaan puolimetriseksi. Se liikkuu aktiivisimmin öiseen aikaan. Dolabella auricularian elimistöstä saadaan syöpälääkettä.
Karoliininen instituutti
KI:n mainetta lisää myös sen huippusijat eri kansainvälisissä yliopistovertailussa, esimerkiksi vuonna 2020 QS:n lääketieteellisten yliopistojen vertailussa KI sijoittui sijalle 5 (edellä Harvard, Oxford, Stanford, Cambridge ja rinnakkain Johns Hopkinsin kanssa). Vuonna 2023 samaisessa vertailussa sijoittui KI sijalle 7.
Karoliinisen instituutin koulutusohjelmissa voi esimerkiksi kouluttautua lääkäriksi, hammaslääkäriksi, psykologiksi, optikoksi, logopediksi, fysioterapeutiksi, sairaanhoitajaksi, suuhygienistiksi sekä suorittaa maisterintutkinnon esimerkiksi biolääketieteessä, toksikologiassa, ravitsemustieteissä tai kansanterveystieteessä. Lisäksi instituutissa on mahdollista väitellä tohtoriksi.
Thierry Laurey
Ura valmentajana
Helmikuussa 2013 Laureysta tuli Ligue 2:n putoamiskamppailussa painiskelevan Gazélec Ajaccion päävalmentaja. Laurey ei onnistunut enää pelastamaan Gázelecia, vaan seura putosi kauden jälkeen takaisin Nationaliin. Putoamisesta huolimatta Laurey jatkoi päävalmentajana ja nosti seuran heti kaudella 2013–14 takaisin Ligue 2:een. Seuraava kausi oli pienelle korsikalaisseuralle supermenestys, sillä sarjan kakkospaikka toi joukkueelle historiallisen paikan pääsarjaan. Gazélecin ensimmäinen pääsarjakausi 2015/16 alkoi surkeasti ja joukkue onnistui voittamaan ensimmäisen ottelunsa vasta lokakuun lopulla OGC Niceä vastaan. Loppuvuodesta alkanut 11 ottelun tappioton putki paransi Gazélecin mahdollisuuksia sarjapaikan säilyttämiseen, mutta kun Laureyn suojatit voittivat vain kaksi kevätkauden otteluista Gazélec putosi liigasta kolmen pisteen erolla putoamiviivaan. Laurey jätti seuran putoamisen varmistuttua. Kauden jälkeen hän teki kaksivuotisen sopimuksen Ligue 2:een nousseen RC Strasbourgin kanssa. Laureyn johdolla Strasbourg voitti Ligue 2:n mestaruuden ja nousi takaisin pääsarjatasolle yhdeksän vuoden tauon jälkeen.
BSD-lisenssi
Ensimmäinen virallinen BSD-lisenssi on vuodelta 1990. Se sisältää neljä ehtoa ohjelman levittämiselle. Kuitenkin osa lisenssin ehdoista löytyy jo aiemminsta BSD-jakelun lähdekooditiedostoita. 4.3BSD tahoe vuodelta 1988 sisältää Kalifornian yliopiston tekijänoikeusmaininnan yli 1000 tiedostossa.
Thierry Laurey
Ura valmentajana
Kaudella 2017/18 Strasbourg sijoittui tasaisessa putoamistaistelussa Liguen sijalle 15 ja säilytti sarjapaikkansa pisteen turvin. Kaudella 2018/19 Laurey luotsasi Strasbourgin Ranskan liigacupissa loppuotteluun. Strasbourg pudotti kilpailusta kovia liigajoukkueita voittaen Lillen, Olympique Marseillen, Olympique Lyonin ja välierissä Girondins Bordeaux'n. Finaalissa Strasbourg voitti Guingampin rangaistuspotkukilpailussa ja pääsi juhlimaan seurahistorian kolmatta liigacupin mestaruutta. Laurey valmensi Strasbourgia kaikkiaan viiden kauden ajan. Liigassa joukkueen parhaaksi sijoituksesi jäi kauden 2018/19 10:s sija. Hän jätti seuran kesällä 2021 sopimuksensa päätyttyä.
BSD-lisenssi
BSD-lisenssin ehdot ovat yksinkertaiset verrattuna esimerkiksi GNU GPL:ään. Se antaa käyttäjälle miltei public domainia vastaavat oikeudet. Lisenssi sallii koodin muokkaamisen ja uudelleenkäytön myös omisteisissa tuotteissa, kunhan lisenssin teksti säilyy lähdekoodissa. Toisin kuin GPL, BSD-lisenssi ei vaadi lähdekoodin julkaisemista, jos lisensoitua ohjelmaa levittää eteenpäin. Toinen ehto vaatii, että tekijänoikeusmerkintä ja lisenssiehdot on toimitettava binäärimuodossa edelleen jaetun ohjelman dokumentaation mukana. BSD-lisensoidun tuotteen voi myös julkaista toisella lisenssillä, jonka ei tarvitse olla BSD-yhteensopiva. Tästä seuraa, että BSD-lisensoidulle koodille kuka tahansa saa käytännössä tehdä aivan mitä haluaa, kunhan alkuperäisen lisenssin vaatimukset täytetään.
Karoliininen instituutti
Karoliiniseen instituuttiin kuuluu 22 laitosta, kuten Fysiologian ja farmakologian laitos, Solu- ja molekyylibiologian laitos, Lääketieteellisen biokemian ja biofysiikan laitos sekä Hammaslääketieteen laitos. Instituutin tutkimus kattaa yli puolet kaikesta Ruotsissa tehdystä lääketieteellisestä tutkimuksesta.
Yliopiston budjetti lääketieteelliseen opetus- ja tutkimuskäyttöön on myös yksi Euroopan suurimmista, esimerkiksi vuonna 2021 tutkimus- ja opetuskulut oli 7370 miljoonaa SEK (737 miljoonaa euroa). Tämä on suurempi kuin Helsingin yliopiston vuoden 2021 kokonaiskulut, mukaan lukien kaikkien tiedekuntien kulut, joka oli 703 miljoonaa euroa.
BSD-lisenssi
Alkuperäinen BSD-lisenssi sai alkunsa Kalifornian yliopistossa Berkeleyssä, kun BSD Unix julkaistiin. Lisenssin kolmannen pykälän mukaan lisensoitua koodia sisältävien tuotteiden dokumentaatioissa täytyy ilmoittaa tuotteen sisältävän Kalifornian yliopistossa kehitettyä koodia. Kun moni koodia kehitti moni tekijä ja julkaisi koodin edelleen, heidän nimensä piti ilmoittaa dokumentaatiossa. Tämän vuoksi jotkut ohjelmistot saattoivat sisältää pitkän listan pakollisia lähdeilmoituksia dokumentaatiossaan.
Thierry Laurey
Ura valmentajana
Heinäkuussa 2021 Laurey aloitti kaksivuotisella sopimuksella Paris FC:n päävalmentajana.
Karoliininen instituutti
Historia
thumb|Solnan kampuksen sisäänkäynti Solnavägenillä. Taustalla Aula Medica. Ruotsin kuningas Kaarle XIII perusti Karoliinisen instituutin 13. joulukuuta 1810 kouluttamaan armeijan kenttäkirurgeille lääketieteellisiä taitoja, ja vuonna 1811 se alkoi kouluttaa kaikkia lääkäreitä. Alun perin instituutti sijaitsi Riddarholmenilla, ja vuonna 1816 se muutti Kungsholmenille, nykyisen Tukholman kaupungintalon viereen. Instituutin alkuvuosien vaikuttajiin kuului esimerkiksi professorina toiminut kemisti Jöns Jacob Berzelius. Instituutti sai vuonna 1822 nimen Kongliga Carolinska medico-chirurgiska institutet, joka muutettiin lyhyempään muotoon Karolinska Institutet vasta vuonna 1968.
BSD-lisenssi
GNU-projektin mukaan tämä BSD-lisenssin ehto ei ole yhteensopiva GNU GPL -lisenssin kanssa, eikä näin ollen GPL- ja BSD-lisensoitua materiaalia saanut yhdistää. Richard Stallman kutsui tätä nimellä "vastenmielinen mainontalauseke" ja laski että jossain vaiheessa BSD-jakelu vaati yli 70 tekijän mainitsemisen.
Ford Transit Custom
Moottorina Transit Customissa oli aluksi 2,2-litrainen Duratorq TDCi -dieselmoottori, josta oli kolme tehoversiota (100/125/155 hv). Voimansiirtona on kuusivaihteinen manuaalivaihteisto. Vuonna 2016 sen korvasi 2,0-litrainen (105/130/170 hv) EcoBlue-moottori, jonka yhteyteen on valittavissa kuusiportainen automaattivaihteisto.
Karoliininen instituutti
Historia
Vuonna 1861 instituutti sai oikeuden myöntää tutkintoja ja se rinnastettiin yliopistoon, ja vuonna 1888 Karolina Widerström valmistui lääketieteen lisensiaatiksi Karoliinisesta instituutista Ruotsin ensimmäisenä naislääkärinä.
Vuonna 1895 Alfred Nobel nimesi testamentissaan Karoliinisen instituutin Nobelin fysiologian tai lääketieteen palkinnon jakajaksi. Instituutin omista tutkijoista palkinto on myönnetty jakamisen aloittamisesta vuonna 1901 vuoteen 2018 mennessä viidelle.
Vuonna 1937 Nanna Svartzista tuli Karoliinisessa instituutissa Ruotsin ensimmäinen naisprofessori valtiollisessa korkeakoulussa. Samana vuonna osa KI:n laitoksista muutti Solnaan, johon Karoliininen sairaala valmistui nykyiselle paikalleen vuonna 1940. Vuonna 1945 koko Karoliininen instituutti muutti nykyiselle kampukselleen uuden sairaalan viereen.
Vuonna 1972 vihittiin käyttöön Huddingen sairaala. Tämän jälkeen osa KI:n laitoksista muutti tämän uuden sairaalan viereen, ja vuosien kuluessa sinne kehittyi Flemingsbergin kampus. Vuonna 1998 Hälsohögskolan i Stockholm liitettiin Karoliiniseen instituuttiin, jonka myötä instituutissa alkoivat muun muassa sairaanhoitaja-, audionomi- ja suuhygienistikoulutus. Vuonna 2007 instituutissa alkoivat ruotsin- ja englanninkieliset maisteriohjelmat.
Maine
Maailman viidensadan huippuyliopiston niin sanotussa Shanghai-yliopistovertailussa Karoliininen instituutti sijoittui vuonna 2017 maailmassa sijalle 44 ja Euroopassa sijalle 12, mikä oli korkein minkään ruotsalaisen tai pohjoismaalaisen yliopiston saama sijoitus. pienoiskuva|Biomedicum-rakennus kampus Solnassa. pienoiskuva|Aula Medica -rakennus kampus Solnassa. pienoiskuva|Nya Karolinska Universitetssjukhuset. Vuosien 2018 QS World Rankings of Universities -vertailussa Karolinska institutet sijoittui kansainvälisessä lääketieteessä sijalle 6 ja Euroopassa sijalle 3.
Vuonna 2020 QS:n lääketieteellisten vertailussa KI sijoittui sijalle 5 (edellä Harvard, Oxford, Stanford, Cambridge ja rinnakkain Johns Hopkinsin kanssa).
Vuonna 2023 QS:n lääketieteellisen vertailussa KI sijoittui sijalle 7.
KI:sta on valmistunut viisi lääketieteen Nobelin fysiologian tai lääketieteen palkintoa vastaanottanutta.
Kirjallisuutta
pienoiskuva|Karoliinisen instituutin Science Park. thumb|Yliopiston kirjasto ja Berzelius-laboratorio.
Arlingtonin piirikunta
Arlingtonin piirikunta on piirikunta Virginian osavaltion pohjoisosassa Yhdysvalloissa, Washingtonin (Columbian liittopiirin) metropolialueella. Se sijaitsee vastapäätä liittovaltion pääkaupunkia Washingtonia Potomacjoen toisella puolen.
Ford Transit Custom
Suomessa pakettiauton varustetasot ovat ECOnetic, Trend, Limited ja Sport.vasen|pienoiskuva|Ford Tourneo CustomECOneticissa on varusteina kuljettajan turvatyyny, ESP, mäkilähtöavustin, 16 tuuman teräsvanteet osittain peittävin pölykapselein, sähköikkunat, ajotietokone, radio, lämmitettävät istuimet, ohjauspyörän korkeuden ja etäisyyden säätö, kauko-ohjattu keskuslukitus ja lämmitettävät sähköpeilit. Ainoa moottorivaihtoehto oli 100-hevosvoimainen.
Arlingtonin piirikunta
Pääkaupunkia perustettaessa Virginia luovutti nykyisen Arlingtonin alueen Yhdysvaltain hallinnolle, ja vuonna 1801 Yhdysvaltain kongressi liitti sen nimellä Alexandrian piirikunta osaksi Columbian liittopiiriä. Vuonna 1846 kongressi palautti luovutetun maan takaisin Virginialle, johtuen kongressiedustusta ja orjuuden lakkauttamista koskevista erimielisyyksistä. Virginian muutti piirikunnan nimen vuonna 1920 Arlingtoniksi, jotta sitä ei sekoitettaisi viereiseen Alexandrian kaupunkiin.
Ford Transit Custom
Trendissä on lisäksi 15 tuuman teräsvanteet pölykapselein, manuaali-ilmastointi, korinväriset puskurit, lukuvalot, vakionopeudensäädin, projektoriajovalot, nahkaverhoiltu ohjauspyörä ja vaihteenvalitsimen nuppi, CD-soitin ja etusumuvalot. Trend-varustelun saa kaikkien moottorien yhteyteen.
Limitediin kuuluu matkustajan turvatyyny, sähkötoimisesti taittuvat sivupeilit ja tavaratilan täysverhoilu. 100-hevosvoimaista moottoria ei ole saatavana. vasen|pienoiskuva|Facelift-mallin Ford Transit Custom. Parhaiten varustellussa Sportissa on 18 tuuman kevytmetallivanteet, korinmuotoilusarja, konepellin ja katon raidat sekä osittain nahkaverhoillut istuimet. Moottoriksi saa vain 155-hevosvoimaisen.
Tourneo on Suomessa lähtöhintaisena aina Trend-tasoinen. Pakettiauton Trend-varusteiden lisäksi vakiona on sivuturvatyynyt ja turvaverhot (yht. kuusi turvatyynyä) sekä tummennetut takaikkunat.
Titaniumissa on lisäksi 16 tuuman kevytmetallivanteet, korinväriset ovenkahvat, takaosan ilmastointi, pysäköintitutka takana, peruutuskamera, automaattiset kaukovalot, kaistavahti ja kuljettajan vireystilan valvontajärjestelmä.
Arlingtonin piirikunta
Arlingtonin rajanaapuri idässä Potomacjoen toisella rannalla on Washington, lännessä Fairfaxin piirikunta ja Falls Churchin kaupunki, ja etelässä Alexandrian kaupunki. Piirikunnassa oli vuonna 2019 n. 236 000 asukasta. Sen pinta-ala on 67 neliökilometriä, ja se on Yhdysvaltain pinta-alaltaan pienin itsehallinnon omaava piirikunta. Toisin kuin piirikunnissa yleensä, Arlingtonin alueella ei ole erillisiä kunnallishallinnollisia alueita. Näiden erityispiirteiden johdosta Yhdysvaltain väestönlaskentavirasto sisällyttää Arlingtonin tilastoissaan kuntana Washingtonin metropolialueeseen.
BSD-lisenssi
Lisenssin neljäs ehto on, että tekijöiden nimiä ei saa käyttää mainoksissa promotoimaan ohjelmaa ("endorse or promote").
Arlingtonin piirikunta
Johtuen Arlingtonin läheisyydestä Washingtoniin, monen Yhdysvaltain liittovaltion ministeriön ja viraston päämaja sijaitsee sen alueella. Tällaisia ovat puolustusministeriö ja sen päärakennus Pentagon, huumepoliisi DEA ja asevoimien tutkimusorganisaatio DARPA. Liittovaltion virastot ja niiden alihankkijat sekä palvelusektori ovat tukeneet Arlingtonin vakaata talouskehitystä, ja se on Yhdysvaltain keskipalkaltaan korkeimpia piirikuntia. Arlingtonissa sijaitsee myös Yhdysvaltain kansallismuistomerkkejä ja museoita, kuten Arlingtonin sotilashautausmaa, Pentagonin muistomerkki, merijalkaväen muistomerkki (Iwo Jiman muistomerkki), ilmavoimien muistomerkki, ja Arlington House.
Jonathan Tucker
thumb|250px|Jonathan Tucker 2009 Jonathan Tucker (s. 31. toukokuuta 1982 Boston, Massachusetts, Yhdysvallat) on yhdysvaltalainen näyttelijä, jonka elokuvaura alkoi 1990-luvun puolivälissä. Tucker opiskeli The Thacher Schoolissa ja valmistui vuonna 2001.
Arlingtonin piirikunta
Perustaminen
Alue josta nykyinen Arlingtonin piirikunta koostuu oli osa Virginian siirtokuntaan perustettua Fairfaxin piirikuntaa. Ison-Britannian kruunu lahjoitti maa-alueita kansalaisilleen palkinnoiksi poliittisista palveluksista ja maan kehittämiseksi tehdystä työstä. Yksi maalahjoituksen saajista oli Thomas Fairfax, jonka mukaan Fairfaxin piirikunta ja Fairfaxin kaupunki on nimetty. Arlingtonin piirikunta puolestaan sai nimensä välillisesti Henry Bennetiltä, ensimmäiseltä Arlingtonin jaarlilta. Hänen mukaansa oli alun perin nimetty Potomac-joen varrella sijainnut plantaasi, jonka George Washington Parke Custis, Yhdysvaltain ensimmäisen presidentin vaimon Martha Washingtonin pojanpoika, hankki omistukseensa 1802. Maa-alueen sai lopulta kenraali Robert E. Leen vaimo Mary Anna Custis Lee. Kyseisestä tiluksesta tuli myöhemmin Yhdysvaltain sisällissodan aikaan Arlingtonin sotilashautausmaa, ja piirikunta nimettiin sen mukaan.
Virginian osavaltio luovutti Arlingtonin maa-alueen Yhdysvaltain liittovaltiolle 1790, jolloin kongressi hyväksyi suunnitelman, jonka mukaan uusi pysyvä pääkaupunki perustettaisiin Potomac-joen varrella sijaitsevalle, presidentti George Washingtonin valitsemalle paikalle, joka koostuisi Marylandin ja Virginian osavaltioiden luovuttamista alueista. Liittovaltion liittopiiristä piti tulla neliön muotoinen alue, jonka sivut olisivat 10 mailia, ja pinta-ala 100 neliömailia.
Kun kongressi oli saapunut uuteen pääkaupunkiin, se sääti 1801 lain Columbian liittopiiristä, jonka mukaan Washingtonin, Georgetownin ja Alexandrian kaupungeista ja niitä ympäröivistä alueista muodostettiin suoraan liittovaltion alaisuudessa oleva pääkaupunki. Kaupunkeja ympäröivistä alueista muodostettiin kaksi piirikuntaa: Potomac-joen itäpuolella Washingtonin piirikunta ja länsipuolella Alexandrian piirikunta. Koska pääkaupungin asukkaat olivat nyt suoraan liittovaltion alaisuudessa, eivätkä enää Marylandin ja Virginian asukkaita, kongressin osavaltioedustus ei enää kattanut heitä.
Irrottautuminen
Alexandrian piirikunnan asukkaat olivat odottaneet, että pääkaupunkistatus johtaisi maan arvon nousuun ja kaupan vilkastumiseen. Alue joutui kuitenkin kilpailemaan kiivaasti lähempänä Washingtonin kaupunkia, Potomac-joen pohjoispuolella Georgetownin satamassa toimineen Chesapeake and Ohio Canal -kanavan kanssa. Samalla Virginian muita alueita edustaneet kongressiedustajat tyrehdyttivät rahoituksen piirikunnan kehittämiseksi kaavailluille hankkeille kuten Alexandrian kanavalle, sillä se olisi kilpaillut heidän omia tukialueitaan vastaan. Tämän lisäksi kongressi päätti ettei liittovaltio perustaisi virastoja Alexandrian piirikunnan puolelle, minkä johdosta piirikunta menetti merkitystään keskushallinnon silmissä Washingtonin piirikuntaan verrattuna.
Alexandria oli ollut tärkeä orjakaupan keskus, mutta alettiin huhuta, että orjuuden vastustajat kongressissa pyrkisivät kieltämään orjuuden pääkaupungissa. Tämä olisi entisestään heikentänyt Alexandrian taloutta, joka pitkälti perustui orjatyövoimaan. Kansanliike orjuuden lakkauttamiseksi nosti päätään myös Virginian sisällä. Orjuutta kannattavat virginialaiset puolestaan laskivat, että jos Alexandria palautettaisiin pääkaupungin alaisuudesta osavaltiolle, orjuuden kannattajien suhteellinen määrä osavaltion päätöksenteossa kasvaisi alexandrialaisten edustajien myötä.
Johtuen pitkälti kongressin osoittamasta vähäisestä mielenkiinnosta, orjuutta koskevista riidoista ja pääkaupungin asukkaiden äänioikeudettomuudesta, kansanliike Alexandrian palauttamiseksi pääkaupungilta Virginialle kasvoi. Vuosien 1840-46 välisenä aikana alexandrialaiset anoivat kongressilta ja Virginian osavaltiolta irrottautumisen hyväksymistä. Eri vaiheiden jälkeen Virginian yleiskokous päätti lopulta 13.3.1847 hyväksyä irrottautumisen. Vuonna 1852 osavaltio päätti muodostaa osasta Alexandrian piirikuntaa Alexandrian kaupungin.
BSD-lisenssi
Lisäksi BSD-lisenssi sisältää laajan vastuuvapauslausekkeen (tekstissä isolla kirjoitettu), jonka mukaan ohjelmisto tarjotaan sellaisenaan, ilman takuuta tai soveltuvuutta tiettyyn tarkoitukseen, eivätkä tekijät ole vastuussa ohjelman käytön aiheuttamista vahingoista.
Arlingtonin piirikunta
Sisällissota
Vuonna 1864 (pohjoisvaltioiden) liittovaltion hallitus takavarikoi Alexandrian piirikunnassa sijainneet Abingdonin tilukset, niiden omistajan ollessa taistelemassa etelävaltioiden puolella, ja myi ne sitten huutokaupalla. Sodan päätyttyä 1865 tilusten perijä Alexander Hunter alkoi vaatia omaisuutta itselleen lakiteitse, ja oikeusprosessissa häntä auttoi pohjoisvaltioiden puolella jalkaväenkenraalina palvellut, sittemmin Yhdysvaltain presidentiksi valittu James Garfield. Yhdysvaltain korkein oikeus teki 1870 ennakkotapaukseksi muodostuneen päätöksen, jonka mukaan hallituksen toimeenpanema omaisuuden takavarikointi oli ollut lainvastainen, ja määräsi sen palautettavaksi Hunterille.
BSD-lisenssi
Uusi BSD-lisenssin sisältö
Nykyään BSD-tyyliset lisenssit eivät sisällä alkuperäisen lisenssin tekijöiden nimien ilmoittamista pakottavaa pykälää. Siksi lisenssistä käytetään myös nimitystä muokattu BSD-lisenssi. Lisenssiä muutettiin 22. heinäkuuta 1999 siten että alkuperäisen lisenssin kolmas ehto poistettiin.
Arlingtonin piirikunta
Sisällissota
Liittovaltio takavarikoi 1860-luvulla maksamattomien omaisuusverojen takia myös konfederaation sotaväen kenraali Robert E. Leen tilan, ja muutti sen sotaväen hautausmaaksi. Sodan päätyttyä ja Leen ja tämän vaimon kuoltua perheen vanhin poika George Washington Custis Lee aloitti oikeusprosessin saadakseen tilan takaisin suvulle. 1882 korkein oikeus päätti että myös Leen tilan takavarikointi oli ollut lainvastainen, ja palautti sen Leelle. Seuraavana vuonna kongressi osti tilan Leeltä, ja myöhemmin alueelle perustettiin Arlingtonin sotilashautausmaa.
BSD-lisenssi
Uusi BSD-lisenssin sisältö
Uusi teksti: * Copyright (c) 1998, Regents of the University of California * All rights reserved. * Redistribution and use in source and binary forms, with or without * modification, are permitted provided that the following conditions are met: * *    * Redistributions of source code must retain the above copyright *      notice, this list of conditions and the following disclaimer. *    * Redistributions in binary form must reproduce the above copyright *      notice, this list of conditions and the following disclaimer in the *      documentation and/or other materials provided with the distribution. *    * Neither the name of the University of California, Berkeley nor the *      names of its contributors may be used to endorse or promote products *      derived from this software without specific prior written permission. * * THIS SOFTWARE IS PROVIDED BY THE REGENTS AND CONTRIBUTORS ``AS IS'' AND ANY * EXPRESS OR IMPLIED WARRANTIES, INCLUDING, BUT NOT LIMITED TO, THE IMPLIED * WARRANTIES OF MERCHANTABILITY AND FITNESS FOR A PARTICULAR PURPOSE ARE * DISCLAIMED. IN NO EVENT SHALL THE REGENTS AND CONTRIBUTORS BE LIABLE FOR ANY * DIRECT, INDIRECT, INCIDENTAL, SPECIAL, EXEMPLARY, OR CONSEQUENTIAL DAMAGES * (INCLUDING, BUT NOT LIMITED TO, PROCUREMENT OF SUBSTITUTE GOODS OR SERVICES; * LOSS OF USE, DATA, OR PROFITS; OR BUSINESS INTERRUPTION) HOWEVER CAUSED AND * ON ANY THEORY OF LIABILITY, WHETHER IN CONTRACT, STRICT LIABILITY, OR TORT * (INCLUDING NEGLIGENCE OR OTHERWISE) ARISING IN ANY WAY OUT OF THE USE OF THIS * SOFTWARE, EVEN IF ADVISED OF THE POSSIBILITY OF SUCH DAMAGE.
Ford Transit Custom
Transit Custom koki vuoden 2018 alussa kasvojenkohotuksen, jossa sen ulkoista ilmettä muokattiin vastaamaan uudempia Ford-malleja. Myös ohjaamoon tehtiin perusteellisia uudistuksia.
Arlingtonin piirikunta
Sisällissota
Etelävaltiot pitivät sodan aikana hallussaan alueita hyvinkin lähellä Alexandrian piirikuntaa ja nykyistä Arlintonia, kuten Falls Churchia, Minor's Hilliä ja Upton's Hilliä, ja tekivät sieltä hyökkäyksiä niinkin itään kohti Washingtonia kuin nykyisen Ballstonin alueelle, ja näissä taisteluissa kuoli useita sotilaita. Konfederaation joukot eivät kuitenkaan koskaan saaneet nykyisen Arlingtonin aluetta haltuunsa.
1900-luku
Vuonna 1896 avattiin raitiotie Washingtonista Arlingtonin alueella sijaitsevaan Ballstoniin, mikä johti piirikunnan talouskasvun vauhdittumiseen 1900-luvun alussa.
Vuonna 1920 Virginian osavaltio päätti muuttaa alueen nimen Alexandrian piirikunnasta Arlingtonin piirikunnaksi, erotukseksi Alexandrian kaupungista, joka oli 1870 irrotettu piirikunnasta itsenäiseksi kaupungiksi.
1930-luvulla Hooverin lentokenttä perustettiin nykyisen Pentagonin paikalle. Samalla vuosikymmenellä asuntotuotanto vauhdittui Arlingtonissa. Toinen maailmansota nopeutti talouskasvua, mutta rakennustarvikkeiden sodanaikainen säännöstely hillitsi rakennustoimintaa. Sodan aikana rakennettiin myös Arlingtonin alueen osat valtatiestä 395, ja siihen liittyvät asuinalueet kuten Shirlington, Fairlington ja Parkfairfax.
2000-luku
11.9.2001 viisi al-Qaidaan kuulunutta lentokonekaappaajaa lensivät American Airlinesin lentokoneen päin Pentagonin seinää osana terrori-iskujen sarjaa. Iskussa kuoli 125 Pentagonin työntekijää ja kaikki lentokoneessa olleet 64 ihmistä.
Rosslynin alue on tunnettu korkeiden rakennusten muodostamasta siluetistaan. Vaikka varsinaisia yli 100 metrin korkuisia pilvenpiirtäjiä on vain muutama, alue vertautuu Potomacin vastarantaan eli hyvin matalapiirteiseen Washingtoniin, jossa vuonna 1910 säädetty laki on rajoittanut rakennusten korkeutta. Vuonna 2009 valmistunut, 91 metriä korkea Turnberry Tower on Washingtonin metropolialueen korkein asuinrakennus, ja vuonna 2013 valmistunut, 118 m:n korkuinen toimistorakennus osoitteessa 1812 N Moore Street alueen korkein rakennus. Vuonna 2017 elintarvikeyhtiö Nestle valitsi kyseisen rakennuksen Yhdysvaltain-päämajansa sijaintipaikaksi.
Vuonna 2018 verkkokauppayhtiö Amazon.com ilmoitti, että se perustaisi rinnakkaispäämajansa Arlingtoniin, Crystal Cityn alueelle.
Maantiede
Yhdysvaltain tilastokeskuksen mukaan piirikunnan pinta-ala on 67,3 neliökilometriä (26,0 neliömailia), josta noin 11,9 neliökilometriä (4,6 neliömailia) on liittovaltion maata. Arlingtonin piirikunta on suurin piirtein suorakaiteen muotoinen. Terminä ”piirikunta” viittaa yleensä harvemmin asuttuun alueeseen, ja on poikkeuksellista, että Arlingtonin piirikunnassa ei ole erillisiä kaupungeiksi erotettuja taajamia (”city”, ”town”). Tämä johtuu siitä, että piirikunta on kokonaisuudessaan tiheään asuttu, ja Virginian laki estää tällaisen alueen pilkkomisen uusiksi kaupungeiksi. Arlingtonissa on kuitenkin useita paikallisia keskuksia, joiden mukaan piirikunnan asukkaat jäsentävät aluetta. Yli 30 vuoden ajan hallinto on toteuttanut kehitysstrategiaa, jonka myötä kehitys keskitetään liikenneväylien, kuten metron ja vilkkaiden bussilinjojen varrelle. Omaleimaisia asuinalueita ovat mm. seuraavat:
Väestö
Yhdysvaltain tilastokeskuksen mukaan 1.4.2020 Arlingtonin väkiluku oli 238 643.
Väestötiheys oli 3 544 henkeä neliökilometrillä (9 180 henkeä neliömaililla), joka on toiseksi korkein Virginian piirikuntien joukossa, Alexandrian kaupungin jälkeen.
Yksinhuoltajatalouksia oli vuosina 2006-2008 alle 6% kaikista talouksista, mikä oli alin osuus Washingtonin suurkaupunkialueella. Samoina vuosina yksin asuvien osuus oli kolmanneksi korkein Washingtonin metropolialueella, 45%.
Money-lehti piti Arlingtonia vuonna 2006 Yhdysvaltain koulutetuimpana kaupunkina, sillä 35,7 prosentilla sen asukkaista oli korkeakoulututkinto. Vuonna 2012 Arlingtonin asukkailla oli Yhdysvaltain piirikunnista viidenneksi korkein keskitulo. 2010-luvulla kiinteistövälitysyhtiö Movoto arvioi Arlingtonin neljänneksi parhaaksi asuinalueeksi Washingtonin pääkaupunkiseudulla. Paremmiksi arvioitiin vain Marylandissa sijaitsevat Chevy Chase, Kensington ja Bethesda.
Hallinto
Arlingtonin piirikunta on Yhdysvaltain pinta-alaltaan pienin itsehallinnollinen piirikunta. Piirikuntaa johtaa viisihenkinen hallitus, jonka jäsenet valitaan limittäisiksi nelivuotiskausiksi. Hallitus nimittää piirikunnanjohtajan, joka on piirikunnan hallinnon korkein toimeenpaneva virkamies. Kuten muissakin Virginian piirikunnissa, Arlingtonissa on viisi vaaleilla valittua virkamiestä: seriffi, tuomioistuimen virkailija, yleinen syyttäjä, varainhoitaja ja veronkantaja. Verovuoden 2023 talousarvio oli 1,256 miljardia dollaria.
Arlingtonin piirikunta on yksi Virginian demokraattisvoittoisimmista piirikunnista. Sen enemmistö äänesti republikaanista presidenttiehdokasta viimeksi 1980, ja kaikki piirikunnan vaaleilla valitut virkamiehet ovat demokraatteja. Arlington valitsee myös neljä edustajaa Virginian edustajainhuoneeseen ja kaksi edustajaa osavaltion senaattiin.
Talous
Vuonna 2022 työpaikkoja oli n. 227 200. Arlingtonissa on ollut toistuvasti Virginian alin työttömyysprosentti. Vuosien 2007-2009 finanssikriisin aikana se nousi 4,2 prosenttiin, Virginian keskiarvon ollessa 6,6 prosenttia, ja koko maan 9,5 prosenttia. Vuonna 2021 piirikunnan työttömyysprosentti oli 1,8, kun Yhdysvaltain keskiarvo oli 5,3.
Monen Yhdysvaltain liittovaltion viraston päämaja on Arlingtonissa. Tällaisia ovat mm. ilmavoimien tutkimuskeskus, asevoimien tutkimusorganisaatio DARPA, Yhdysvaltain huumepoliisi DEA, kansainvälisten suhteiden instituutti, kansallinen tiedesäätiö, merivoimien tutkimuskeskus, liikenneturvallisuusvirasto, puolustusministeriö, kalastus- ja metsästysvirasto, ja liittovaltion seriffin toimisto.
Arlingtonissa päämajaansa pitäviä yrityksiä ovat ml. AES, Allbritton Communications, Alcade and Fay, Arlington Asset Investment, CACI, Corporate Executive Board, ENVIRON International Corporation, ESI International, FBR Capital Markets, Interstate Hotels & Resorts, Rosetta Stone ja Strayer Education.
Muita Arlingtonissa sijaitsevia järjestöjä ovat mm. ympäristöjärjestöt The Conservation Fund, Conservation International ja The Nature Conservancy, kuluttajaelektroniikan tuottajien etujärjestö Consumer Electronics Association, uskonnollinen yhteisö The Fellowship, naisasiasäätiö Feminist Majority Foundation, autovakuutusyhtiöiden tutkimuskeskus, sähkötuottajaosakuntien liitto, julkisen palvelun televisioverkko PBS, armeijan virkistys- ja koulutusjärjestö USO, ja USA-Taiwan-yritysneuvosto.
Arlingtonin sotilashautausmaa
Arlingtonin sotilashautausmaa perustettiin Yhdysvaltain sisällissodan aikaan etelävaltioiden kenraali Robert E. Leen kodin Arlington Housen tiluksille. Se sijaitsee Washingtonista katsoen Potomac-joen vastarannalla, puolustusministeriön päärakennuksesta Pentagonista pohjoiseen. Lähes 300 000 haudallaan Arlingtonin sotilashautausmaa on Yhdysvaltain toiseksi suurin kansallinen hautausmaa. Yhdysvaltain kaikkien sotien veteraaneja itsenäisyyssodasta Afganistanin sotaan on haudattu hautausmaalle.
Myös Tuntemattoman sotilaan hautana tunnettu Tuntemattomien hauta (engl. The Tomb of the Unknowns) sijaitsee kukkulalla, jolta avautuu näkymä Washingtoniin. Presidentti John F. Kennedy vaimonsa ja joidenkin lastensa kanssa on haudattu Arlingtonin sotilashautausmaalle, ja haudalla palaa ikuinen liekki. Myös hänen veljensä, senaattorit Robert F. Kennedy ja Edward M. Kennedy, on haudattu lähistölle. Ainoa toinen hautausmaalle haudattu presidentti on myös korkeimman oikeuden puheenjohtajana toiminut William Howard Taft.
Muita lähellä hautausmaata sijaitsevia nähtävyyksiä ovat Iwo Jiman muistomerkkinä tunnettu merijalkaväen muistomerkki, ilmavoimien muistomerkki, naissotilaiden muistomerkki, Alankomaiden lahjoittama tornikellopeli, ja Fort Myerin tukikohta.
Pentagon
Pentagon on Yhdysvaltain puolustusministeriön päämaja. Se vihittiin käyttöönsä 15.1.1943, ja se on maailman suurin toimistorakennus. Vaikka se sijaitsee Arlingtonissa, sen postiosoitteessa toimipaikkana käytetään Washingtonia.
Viisikulmaisessa rakennuksessa työskentelee 23 000 sotilasta ja siviilityöntekijää, ja noin 3 000 puolustussektorin ulkopuolista palveluhenkilökuntaan kuuluvaa. Rakennuksessa on viisi kerrosta ja kussakin kerroksessa viisi sisäkkäistä rengasmaista käytävää. Sitä pidetään pohjapiirustukseltaan edelleen yhtenä maailman tehokkaimmista toimistorakennuksista: vaikka käytävää on kaikkiaan 28 kilometriä (17,5 mailia), pisin kahden pisteen välinen kävelymatka rakennuksessa on n. seitsemän minuuttia.
Liikenne
Arlingtonin liikennejärjestelmä liittyy kiinteästi Washingtonin metropolialueen järjestelmään. Piirikunnan kautta kulkee kaksi interstate-valtatietä, Interstate 66 Arlingtonin pohjoisosassa ja Interstate 395 sen itäosassa. Arlingtonin tieverkon koko pituus on 605 km (376 mailia).
Suurin osa Arlingtonin kadunnimistä noudattaa yhtenäistä käytäntöä, jossa pohjois-eteläsuuntaiset kadut on nimetty, idästä alkaen, aakkosjärjestyksessä olevilla alkukirjaimilla, ensin yksitavuisilla nimillä a:sta z:aan, sitten kaksitavuisilla jne. Suuri osa itä-länsisuuntaisista kaduista on puolestaan numeroitu. Route 50 –valtatie, jonka Arlingtonin osuus tunnetaan nimellä Arlington Boulevard, kulkee itä-länsisuunnassa piirikunnan poikki, ja katujen nimissä käytetään etuliitettä ”North” tai ”South” ilmaisemaan onko kyseinen katu tai kadunosuus valtatien pohjois- vai eteläpuolella.
Washingtonin metroverkoston oranssi, sininen, keltainen ja hopeinen linja kulkevat Arlingtonin eri osien kautta. Piirikunnan joukkoliikenteeseen kuuluvat lisäksi Virginia Railway Express –lähijuna, seutuliikenteen linja-autot (Metrobus, Fairfax Connector ja PRTC), sekä piirikunnan sisäiset Arlington Transit –bussit.
Washingtonin alueen pääasiallinen kotimaan liikennettä palveleva lentokenttä Ronald Reagan Washington National Airport sijaitsee Arlingtonissa. Kaksi muuta lähiseudun lentokenttää ovat Virginiassa Fairfaxin ja Loudounin piirikunnissa sijaitseva Dullesin kansainvälinen lentoasema, ja Marylandissa Anne Arundelin piirikunnassa sijaitseva Baltimore-Washington International Thurgood Marshall Airport.
Arlingtonin alueella on 138 km (86 mailia) pyöräkaistoja ja pyöräteitä. Suuri osa pyöräilyreiteistä kulkee Potomac-joen ja sen sivuhaarojen rantamilla, käytöstä poistettujen rautateiden pohjia pitkin, ja suurten teiden myötäisesti. Vuokrapolkupyörien saatavuus helpottui suuresti vuonna 2010, kun automatiikkaa hyödyntävä Capital Bikeshare –vuokrauspalvelu aloitti toimintansa piirikunnassa perustamalla 14 itsepalveluperiaatteella toimivaa vuokrauspistettä.
Koulutus
Arlingtonin piirikunnan koulutoimi (Arlington Public Schools) hallinnoi 22 ala-asteen koulua (elementary school), viittä yläasteen koulua (middle school) ja neljää kunnallista lukiota (high school).
Piirikunnalla on viisijäseninen koululautakunta, jonka jäsenet valitaan limittäisiksi nelivuotiskausiksi. Virginian laki ei salli poliittisten puolueiden asettavan ehdokkaita koululautakuntaan.
Ainoa yliopisto, jonka pääkampus on Arlingtonissa on katolinen Marymount University. Muilla yliopistoilla on piirikunnassa sivukampuksia, kuten George Mason Universityllä Virginia Squaren alueella, ja Virginia Techillä Ballstonissa.
BSD-lisenssi
Kahden ehdon BSD-lisenssi
Edelleen yksinkertaistettu BSD-lisenssi on myös tullut käyttöön. Tämä tunnetaan sen käytöstä FreeBSD-projektissa. Tämä poistaa myös alkuperäisen lisenssin neljännen ehdon (tekijöiden nimiä ei saa käyttää mainostamaan ohjelmaa). Täten lisenssi vaatii enää että Lisäksi FreeBSD-projekti on sisällyttänyt toisen vastuuvapauslausekkeen, jonka mukaan "ohjelmistoon ja dokumentaatioon sisältyvät näkemykset ja johtopäätökset ovat tekijöiden näkemyksiä, eikä niiden pidä tulkita edustavan projektin virallisia kantoja."
On olemassa myös muita BSD-tyylisiä lisenssejä. Jotkut ohjelmistot, esimerkiksi NetBSD, käyttävät yhä alkuperäistä Berkeleyn lisenssiä. Toiset taas saattavat poistaa tai lisätä uusia pykäliä lisenssiin.
Suolamarssi
thumb|right|250px|Gandhi suolamarssilla Suolamarssi oli 12. maaliskuuta – 6. huhtikuuta 1930 Intiassa järjestetty väkivallaton mielenosoitus, jolla vastustettiin brittien asettamaa suolaveroa. Marssin aloitti Mahatma Gandhi ja siihen otti osaa arviolta 60 000 muuta ihmistä. He marssivat 380 kilometriä Sabarmati Ashramista, Ahmedabadista, Dandin kylään Gujaratiin Intian länsirannikolle. Rannalla marssijat keittivät merivedestä suolaa ja kieltäytyivät siten maksamasta brittihallinnon määräämää suolaveroa. Näin valtion kassaan aiheutettiin suuri vaje. Lopulta Gandhi ja tuhansia muita vangittiin. Suolamarssin ansiosta maailman huomio kiinnittyi Intiaan ja itsenäisyysliikkeestä uutisoitiin ensimmäistä kertaa laajasti.